ai4bharat/Pralekha huggingface dataset:
কৃষিমন্ত্রক
২০১৯-২০তে প্রধান খরিফ শস্য উৎপাদনের প্রথম আগাম হিসেব
নয়াদিল্লি, ২৩ সেপ্টেম্বর, ২০১৯
কেন্দ্রীয় কৃষি, সহযোগিতা ও কৃষক কল্যাণ দপ্তরের পক্ষ থেকে আজ ২০১৯-২০তে প্রধান খরিফ শস্য উৎপাদনের প্রথম আগাম হিসেব প্রকাশ করা হয়েছে। রাজ্যগুলি থেকে পাওয়া এবং অন্যান্য উৎস থেকে পাওয়া তথ্য যাচাই করে এই হিসেব প্রকাশ করা হল।
প্রথম আগাম হিসেব অনুযায়ী ২০১৯-২০তে খাদ্যশস্যের উৎপাদন পরিমাণ দাঁড়াবে ১৪ কোটি ৫ লক্ষ ৭০ হাজার টন। এরমধ্যে চালের উৎপাদন পরিমাণ হবে ১০ কোটি ৩ লক্ষ ৫০ হাজার টন, মোটা জাতীয় দানাশষ্যের উৎপাদন পরিমাণ হবে ৩ কোটি ২০ লক্ষ টন, বিভিন্ন ধরণের ডাল শস্যের উৎপাদন পরিমাণ হবে ৮২ কোটি ৩০ হাজার টন এবং তুর ডালের উৎপাদন পরিমাণ হবে ৩৫ লক্ষ ৪০ হাজার টন। তৈলবীজ উৎপাদন পরিমাণ হবে আনুমানিক ২ কোটি ২৩ লক্ষ ৯০ হাজার টন। তুলোর উৎপাদন পরিমাণ হবে ৩ কোটি ২২ লক্ষ ৭০ হাজার বেল , পাট ও মেস্তার পরিমাণ দাড়াবে ৯৯ লক্ষ ৬০ হাজার বেল  এবং চিনির উৎপাদন পরিমাণ হবে ৩৭ কোটি ৭৭ লক্ষ ৭০ হাজার টন।
এবছর সেপ্টেম্বরের মাঝামাঝি পর্যন্ত দক্ষিণ-পশ্চিম মৌসুমী বর্ষার ক্রম পুঞ্জিত পরিমাণ দীর্ঘমেয়াদী গড় হারের তুলনায় ৪ শতাংশ বেশি ছিল। এই কারণেই ২০১৯-২০তে অধিকাংশ শষ্যের উৎপাদন স্বাভাবিকের তুলনায় বেশি হিসেব করা হয়েছে। অবশ্য রাজ্যগুলি থেকে পাওয়া তথ্যের ভিত্তিতে পরবর্তী সময়ে আগাম উৎপাদনের এই হিসেব আবারও পর্যালোচনা করা হবে।
CG/BD/NS
(Visitor Counter : 120
কোর্পোরেৎ এফিয়র্স মন্ত্রালয়
কেবিনেতনা ইন্সতিত্যুত ওফ চারতর্দ একাউন্তেন্ত ওফ ইন্দিয়া  অমসুং ইন্সতিত্যুত ওফ চারতর্দ একাউন্তেন্ত ইং ইংলেন্দ & ৱেল্স গী মরক্তা খুৎয়েক পীনখিবা মেমোরেন্দিং ওফ অন্দর্স্তেন্দিংগী অয়াবা পীখ্রে
প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী কেবিনেতনা ইন্সতিত্যুত ওফ চারতর্দ একাউন্তেন্ত ওফ ইন্দিয়া  অমসুং ইন্সতিত্যুত ওফ চারতর্দ একাউন্তেন্ত ইং ইংলেন্দ & ৱেল্স গী মরক্তা খুৎয়েক পীনখিবা মেমোরেন্দিং ওফ অন্দর্স্তেন্দিংগী অয়াবা পীখ্রে।
এম.ও.য়ু. অসিনা অতোপ্পা মেম্বরশিংগী ক্বালিফিকেসন, ত্রেনিং শকখঙবগী থবক অমসুং চৎনরিবা চৎন-কাঙলোনগী মখা পোন্না ব্রিজিং মেকানিজম শেমদুনা অফবা মরীগী মতুং ইন্না মেম্বরশিংবু এদমিত তৌবগী থৌওংশিং য়েংগনি। এম.ও.য়ু. অসিগী শরুক ওইরিবা কাঙলুপশিংনা মখোয়গী ক্বালিফাই/এদমিসন তৌবগী তঙাই ফদবশিংদা অহোংবা লাকপা, সি.পি.দি. পোলিসী, একজেম্পসন অমসুং মরী লৈনবা অতোপ্পা ৱারোলশিং তাক্নগনি।
আই.সি.এ.আই.না আই.সি.এ.ই.দবল্যু.গা খুৎশম্নদুনা য়ু.কে.দা লৈরিবা ভারতকী সি.এ. অমসুং য়ু.কে.দা গ্লোবেল প্রোফেস্নেল ওইবগী খুদোংচাবা থিরিবা ভারতকী সি.এ.শিংদা থবক্কী ওইবা খুদোংচাবা কয়া পীগনি।
স্বরাষ্ট্র মন্ত্রক
৩৭০ ধারা বাতিলের পর জম্মু-কাশ্মীর থেকে পাথর ছোঁড়ার ১৯০টি মামলায় ৭৬৫ জন গ্রেপ্তার
নয়াদিল্লি, ১৯ নভেম্বর, ২০১৯
কেন্দ্র জানিয়েছে ৫ আগস্ট ৩৭০ ধারা রদ করার পর আজ পর্যন্ত পাথর ছোঁড়া এবং আইন-শৃঙ্খলাজনিত ১৯০টি মামলায় জম্মু-কাশ্মীরের ৭৬৫ জনকে গ্রেপ্তার করা হয়েছে। ১ জানুয়ারি থেকে ৪ আগস্ট পর্যন্ত ৩৬১টি এই ধরনের অভিযোগের মামলা দায়ের করা হয়।
পাথর ছোঁড়ার ঘটনা বন্ধ করতে সরকার সফলভাবে বিভিন্ন নীতি প্রণয়ন করেছে। এর ফলে, সমস্যা সৃষ্টিকারী, অহেতুক উত্তেজনা তৈরি করার জন্য বিপুল সংখ্যক মানুষকে চিহ্নিত করা সম্ভব হয়েছে। সতর্কতামূলক ব্যবস্থা হিসেবে বহু জনকে গ্রেপ্তার করা হয়েছে। তদন্তে দেখা গেছে, কাশ্মীর উপত্যকায় পাথর ছোঁড়ার ঘটনাগুলিতে বিভিন্ন বিচ্ছিন্নতাকামী সংগঠন ও এই ধরনের সংগঠনের কর্মীরা যারা হুরিয়তের অংশ, তারাই মূলত মদত দিয়ে থাকে। এনআইএ জঙ্গি কার্যকলাপের অর্থ সাহায্যের ঘটনায় ১৪ জনের বিরুদ্ধে চার্জশিট জমা দিয়েছে।
এই সংক্রান্ত আরেকটি প্রশ্নের জবাবে সরকার জানিয়েছে, আগস্ট থেকে অক্টোবর পর্যন্ত জম্মু-কাশ্মীরে নিয়ন্ত্রণ রেখা বরাবর ৯৫০টি যুদ্ধ বিরতি লঙ্ঘনের ঘটনা ঘটেছে।
কাশ্মীরে ৫ আগস্টের পর থেকে স্কুলগুলিতে ছাত্রছাত্রীদের উপস্থিতির হার সংক্রান্ত এক প্রশ্নের জবাবে সরকার জানিয়েছে, বর্তমানে বিদ্যালয়গুলিতে পরীক্ষা চলছে। এই পরীক্ষায় ৯৯.৭ শতাংশ ছাত্রছাত্রী অংশগ্রহণ করছে। গোড়ার দিকে উপস্থিতির হার কম হলেও ক্রমশ তা বৃদ্ধি পেয়েছে।
সরকার জানিয়েছে, পর্যটকদের জন্য জম্মু-কাশ্মীরে কোন পরামর্শ দেওয়া হয়নি। তবে, গত ছ’মাসে ১২,৯৩৪ জন বিদেশি সহ মোট ৩৪,১০,২১৯ জন পর্যটক এই অঞ্চলে ভ্রমণ করেছেন। এর ফলে, ২৫ কোটি ১২ লক্ষ টাকা উপার্জন হয়েছে।
লোকসভায় আজ এক প্রশ্নের লিখিত জবাবে কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি এই তথ্য জানিয়েছেন।
SSS/CB/DM
(Visitor Counter : 62
প্রতিরক্ষামন্ত্রক
ভারতীয় উপকূলরক্ষী বাহিনীর দুটি দূষণ নিয়ন্ত্রণকারী জাহাজ তৈরির জন্য প্রতিরক্ষা মন্ত্রক ও জিএসএলের মধ্যে চুক্তি সাক্ষর
নতুনদিল্লি, ২২শে জুন,২০২১
প্রতিরক্ষা মন্ত্রক, ভারতীয় উপকূলরক্ষী বাহিনীর জন্য দুটি দূষণ নিয়ন্ত্রণকারী জাহাজ তৈরির দায়িত্ব গোয়া শিপইয়ার্ড লিমিটেডকে  দিয়েছে। ৫৮৩ কোটি টাকা ব্যয়ে এই জাহাজ দুটি দেশীয় প্রযুক্তিতে তৈরি করা হবে। এই মর্মে মন্ত্রক ও জিএসএলের মধ্যে চুক্তি সাক্ষরিত হয়েছে। জাহাজ দুটি উপকূলরক্ষী বাহিনীতে ২০২৪ এর নভেম্বর ও ২০২৫ এর মে তে অন্তর্ভুক্ত হবে। এর ফলে সমুদ্রে তেল ছড়িয়ে পড়া সহ দূষণের বিভিন্ন সমস্যার সমাধান করতে বাহিনীর সুবিধে হবে।
বর্তমানে ভারতীয় উপকূলরক্ষী বাহিনীর দূষণ নিয়ন্ত্রণের জন্য তিনটি জাহাজ রয়েছে। এই জাহাজগুলি মুম্বাই, বিশাখাপত্তনম ও পোরবন্দরে দূষণের উপর নজরদারী চালায়, কোথাও তেল ছড়িয়ে পড়লে প্রয়োজনীয় ব্যবস্থা নেয়। নতুন জাহাজগুলি পূর্বাঞ্চল ও বাস্তুতন্ত্রের দিক থেকে সংবেদী আন্দামান ও নিকোবর দ্বীপপুঞ্জ সন্নিহিত এলাকায় কাজ করবে। অত্যাধুনিক সুযোগ সুবিধাযুক্ত এই জাহাজগুলিতে হেলিকপ্টার ওঠা নামা করতে পারবে। জাহাজ থেকে যে তেল সমুদ্রে মিশে যায়, সেই তেলকে এই জাহাজগুলি সরিয়ে ফেলতে পারবে।
এই জাহাজগুলি তৈরির ফলে আত্মনির্ভর ভারত অভিযানের দিকে আরো একধাপ এগোন যাবে। দেশে জাহাজ নির্মাণ শিল্পের ক্ষমতা বাড়বে এবং কর্ম সংস্থানের সৃষ্টি হবে। প্রায় ২০০টি অতি ক্ষুদ্র, ক্ষুদ্র ও মাঝারি শিল্পোদ্যোগী সংস্থা এই জাহাজ নির্মাণ প্রক্রিয়ায় যুক্ত হবে।
CG/CB/
(Visitor Counter : 116
প্রধানমন্ত্রীরদপ্তর
প্রধানমন্ত্রী আগামীকাল ভারুচে ‘উৎকর্ষ সমারোহ’-তে ভাষণ দেবেন
ভারুচে রাজ্য সরকারের চারটি গুরুত্বপূর্ণ কর্মসূচি ১০০ শতাংশ সম্পন্ন হওয়া উদযাপন করতেই এই অনুষ্ঠান
নয়াদিল্লী, ১১ মে, ২০২২
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে বেলা ১০:৩০ মিনিটে গুজরাটের ভারুচে ‘উৎকর্ষ সমারোহ’তে ভাষণ দেবেন। রাজ্যের ভারুচ জেলায় চারটি গুরুত্বপূর্ণ কর্মসূচির ১০০ শতাংশ সম্পন্ন হওয়া উপলক্ষ্যে এই অনুষ্ঠানের আয়োজন করা হয়েছে। গুরুত্বপূর্ণ এই চারটি কর্মসূচি সম্পূর্ণ হওয়ার ফলে আর্ত মানুষ সময়মতো আর্থিক সাহায্য পাবেন।
ভারুচ জেলা প্রশাসন চলতি বছরের পয়লা জানুয়ারি থেকে ৩১-শে মার্চ পর্যন্ত ‘উৎকর্ষ উদ্যোগ’ অভিযান পরিচালনা করে। এই অভিযানের উদ্দেশ্য ছিল বিধবা, বয়স্ক ও সহায়-সম্বলহীন মানুষকে বিভিন্ন কর্মসূচির আওতায় নিয়ে এসে আর্থিক সহায়তা দেওয়া নিশ্চিত করা। ইতিমধ্যে এ ধরণের চারটি কর্মসূচি- গঙ্গা স্বরূপা আর্থিক সহায় যোজনা, ইন্দিরা গান্ধী বৃদ্ধ সহায় যোজনা, নিরাধার বৃদ্ধ আর্থিক সহায় যোজনা এবং রাষ্ট্রীয় কুটুম্ব সহায় যোজনার মাধ্যমে ১২ হাজার ৮৫৪ জন সুফলভোগীকে চিহ্নিত করা হয়েছে।
অভিযান পরিচালনার সময় যেসমস্ত ব্যক্তি এই কর্মসূচিগুলির সুবিধা থেকে বঞ্চিত হয়েছেন তাদের সম্পর্কে তথ্য সংগ্রহের জন্য অঞ্চল ভিত্তিক হোয়াটসঅ্যাপ নম্বর চালু করা হয়। জেলার সমস্ত গ্রামে ও পুর এলাকার প্রতিটি ওয়ার্ডে উৎকর্ষ শিবির আয়োজন করা হয়। শিবিরগুলিতে যে সমস্ত আবেদনকারী প্রয়োজনীয় নথিপত্র জমা দেন তাদের তৎক্ষণাৎ কর্মসূচির সুবিধা গ্রহণের অনুমতি দেওয়া হয়। এই অভিযানকে আরও ছড়িয়ে দিতে উৎকর্ষ সহায়তাকারীদের উৎসাহভাতা দেওয়া হয়।
CG/BD/NS
(
কেন্দ্রীয়মন্ত্রিসভা
কেন্দ্রীয় মন্ত্রিসভা ২০১৯এর বিমান  বিল
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ২০১৯এর বিমান  বিল চালু করার বিষয়ে অনুমোদন দেওয়া হল। এরফলে ১৯৩৪এর বিমান আইনে সংশোধন আনা সম্ভব হবে। এই বিলটি সংসদে পেশ করা হবে।
এই বিলটি চালু হলে জরিমানা হিসেবে বর্তমানের ১০ লক্ষ টাকা থেকে বেড়ে ১ কোটি টাকা হবে। এই বিলে সংশোধন এলে আন্তর্জাতিক অসামরিক উড়ান সংস্হা -র প্রয়োজনগুলি মেটানো সম্ভব হবে। এছাড়াও, দেশের অসামরিক উড়ান ক্ষেত্রের ৩টি নিয়ামক সংস্হা যেমন, ডিরেক্টরেট জেনারেল অফ সিভিল অ্যাভিয়েশন, ব্যুরো অফ সিভিল অ্যাভিয়েশন সিকিউরিটি এবং এয়ারক্রাফ্ট অ্যাক্সিডেন্ট ইনভেস্টিগেশন ব্যুরো আরও শক্তিশালী হয়ে উঠবে এবং দেশের বিমানক্ষেত্রে নিরাপত্তা ব্যবস্হা দৃঢ় হবে।
SSS/NS
(Visitor Counter : 60
শিল্পওবাণিজ্যমন্ত্রক
২৪তম আঞ্চলিক সুসংহত অর্থনৈতিক অংশীদারিত্ব নিয়ে অকল্যান্ড রাউন্ড বৈঠক আগামী ১৭-২৪ অক্টোবর
নয়াদিল্লি, ৪ সেপ্টেম্বর, ২০১৮
কেন্দ্রীয় শিল্প ও বাণিজ্য মন্ত্রী শ্রী সুরেশ প্রভুর নেতৃত্বে একটি ভারতীয় প্রতিনিধিদল সিঙ্গাপুরে আয়োজিত ষষ্ঠ আঞ্চলিক সুসংহত অর্থনৈতিক অংশীদারিত্ব সংক্রান্ত মন্ত্রী পর্যায়ের বৈঠকে অংশ নেয়। এই বৈঠক গত ৩০-৩১শে আগস্ট অনুষ্ঠিত হয়। বৈঠকে বিভিন্ন ক্ষেত্রে মধ্যস্ততাকারী গোষ্ঠী ও উপ-গোষ্ঠীগুলির মধ্যে সমন্বয়সাধনের বিষয়টি পর্যালোচনা করা হয়। বাণিজ্য সংক্রান্ত সমন্বয় কমিটির সভাপতি মিঃ পাক ইমান প্যামব্যাগ্যো আঞ্চলিক সুসংহত অর্থনৈতিক অংশীদারিত্বমূলক সমন্বয়ের বর্তমান অবস্থা ব্যাখা করে অমীমাংসিত বিষয়গুলির ব্যাপারে মন্ত্রীদের পরামর্শ ও মতামত আহ্বান করেন। সমন্বয় সংক্রান্ত চারটি ক্ষেত্রে উল্লেখযোগ্য অগ্রগতি হয়েছে বলে মন্ত্রীদের তরফে জানানো হয়। ভারতের স্বার্থ সুরক্ষিত রাখার বিষয়গুলিতে শ্রী প্রভু জোরালো সওয়াল করেন।
পণ্য ও পরিষেবা ক্ষেত্রে শ্রী প্রভু গুণমান বজায় রাখার ওপর গুরুত্ব দিয়ে বাণিজ্যিক দিক থেকে অর্থবহ সুবিধা প্রদানের কথা বলেন। বিনিয়োগ প্রসঙ্গে শ্রী প্রভু বিনিয়োগকারীদের অভাব-অভিযোগ নিষ্পত্তি সংক্রান্ত আবেদনগুলির ওপর গুরুত্ব দিয়ে সমঝোতা স্থাপনের বিষয়টি উল্লেখ করেন।
মন্ত্রীরা জানান, বাণিজ্য ক্ষেত্রে যে সমস্ত বিষয় রয়েছে, সেগুলি নিয়ে অকল্যান্ডে অনুষ্ঠিত ২৪তম আঞ্চলিক সুসংহত আঞ্চলিক অংশীদারিত্ব বৈঠকে আগামী ১৭ থেকে ২৮শে অক্টোবর বিস্তারিত আলোচনা হবে।
উল্লেখ করা যেতে পারে, ১০টি আসিয়ান দেশ এবং অবাধ বাণিজ্য অঞ্চলের অংশীদার ছয়টি দেশকে নিয়ে গড়ে ওঠা আঞ্চলিক সুসংহত অর্থনৈতিক অংশীদারিত্ব এক বৃহৎ আঞ্চলিক অবাধ বাণিজ্যিক চুক্তি হিসেবে রূপায়িত হচ্ছে।
CG/BD/DM/…
(Visitor Counter : 75
প্রধানমন্ত্রীরদপ্তর
প্রধানমন্ত্রীর সঙ্গে শিল্পী আয়ুষ কুণ্ডলের সাক্ষাৎ
দিব্যাঙ্গ শিল্পীর সঙ্গে সাক্ষাৎকে ‘অবিস্মরণীয় মুহূর্ত’ আখ্যা দিলেন প্রধানমন্ত্রী
আয়ুষ কুণ্ডলের ছবি দেখতে নাগরিকদের অনুরোধ প্রধানমন্ত্রীর
নতুন দিল্লি, ২৪ মার্চ, ২০২২
প্রধানমন্ত্রী শ্রী নরেন্দ্র মোদী আজ শিল্পী আয়ুষ কুণ্ডলের সঙ্গে দেখা করেন। প্রধানমন্ত্রী বলেন, আয়ুষ কুণ্ডলের সঙ্গে সাক্ষাৎ তাঁর জীবনে এক অবিস্মরণীয় ঘটনা। এই দিব্যাঙ্গ শিল্পীর ছবি দেখতে তিনি সকলকে অনুরোধ জানান।
একাধিক ট্যুইট বার্তায় প্রধানমন্ত্রী বলেছেন;
“আজ @aayush_kundal –এর সঙ্গে সাক্ষাৎ আমার কাছে এক অবিস্মরণীয় মুহূর্ত হয়ে উঠেছে। আয়ুষ যেভাবে চিত্র শিল্প আয়ত্ত করেছেন এবং পায়ের আঙুল দিয়ে তাঁর আবেগকে আকার দিয়েছেন, তা সবাইকে অনুপ্রাণিত করবে। এই অনুপ্রেরণা পেতে আমিও তাকে ট্যুইটারে অনুসরণ করছি।”
“আমি আপনাদের সকলকে @aayush_kundal -এর ছবি দেখার অনুরোধ করছি। আয়ুষ তাঁর পেন্টিং নিয়ে একটি ইউটিউব চ্যানেলও তৈরি করেছেন, যাতে তাঁর জীবনের বিভিন্ন রঙ রয়েছে।”
CG/SD/SKD/
(
উপ-রাষ্ট্রপতিরসচিবালয়
অযোধ্যায় ভূমি পূজো উপলক্ষে উপ-রাষ্ট্রপতি নিবাসে সস্ত্রীক উপ-রাষ্ট্রপতির রামায়ণ পাঠ
নয়াদিল্লি, ০৫ অগাস্ট, ২০২০
আযোধ্যায় আজ রাম মন্দির ভূমি পুজোর পবিত্র মুহূর্তে সস্ত্রীক উপ-রাষ্ট্রপতি শ্রী এম ভেঙ্কাইয়া নাইডু উপ-রাষ্ট্রপতি নিবাসে রামায়ণ পাঠ করেন।
পরে এক ফেসবুক বার্তায় উপ-রাষ্ট্রপতি বলেন, অযোধ্যায় তাঁর জন্মস্থানে ভগবান রামের মন্দির নির্মাণ, মর্যাদা, পুরুষোত্তমের আস্থা, নৈতিকতা ও আদর্শের সর্বোচ্চ মূল্যবোধগুলির চেয়েও অনেক বড়। অযোধ্যার রাজা হিসাবে ভগবান রাম এক দৃষ্টান্তমূলক জীবন অতিবাহিত করেছিলেন, যা আজও সাধারণ মানুষের কাছে অসীম মূল্যবান।
উপ-রাষ্ট্রপতি আরও বলেন, ভগবান রামের আদর্শ ও মূল্যবোধগুলি ভারতের মূল ভিত্তির অঙ্গ। তাঁর আদর্শ ও মূল্যবোধ সমস্ত বাধা-বিপত্তি অতিক্রম করে আজও সমান প্রাসঙ্গিক। শ্রী নাইডু বলেন, রাম মন্দির নির্মাণ কোনও ধর্মীয় বিষয়ের তুলনায় অনেক বেশি গুরুত্বপূর্ণ । এই মন্দির কালোত্তীর্ণ মানবিক মূল্যবোধগুলির প্রতি এক যথার্থ শ্রদ্ধা।
আজ অযোধ্যায় ভূমি পুজোয় আনন্দ প্রকাশ করে উপ-রাষ্ট্রপতি বলেন, এই মন্দির আমাদের মাতৃভূমির নৈতিকতাগুলিকে স্মরণ করিয়ে দেয় এবং সেগুলিকে পুনঃপ্রতিষ্ঠায় উদ্বুদ্ধ করে।
৫ই অগাস্ট ভূমি পুজো এমন এক মুহূর্ত, যা আমাদের দেশের ঐতিহাসিক ঘটনার বিবরণীতে স্মরণীয় দিন হিসাবে জায়গা করে নেবে। শ্রী নাইডু বলেন, দীর্ঘকাল ধরে চলা এই জমির আইনি প্রক্রিয়ার নিষ্পত্তির জন্য এবং মন্দির নির্মাণের স্বপ্ন পূরণ হওয়ায় সংশ্লিষ্ট সবপক্ষের প্রচেষ্টার প্রশংসা করেন।
দীর্ঘদিন চলা এই মামলার এই জমির অন্যতম একটি পক্ষ প্রয়াত শ্রী হাসিম আনসারির পুত্র শ্রী ইকবাল আনসারির ভূমিকার প্রশংসা করে শ্রী নাইডু বলেন, শ্রী আনসারির পুত্র অতীতকে ভুলে ভারতের প্রকৃত মানসিকতাকে সঙ্গী করে সাধারণ মানুষকে এগিয়ে চলার আহ্বান জানিয়েছিলেন। তাই, তাঁর বিচক্ষণতা ও প্রজ্ঞা আমাদের সকলের কাছেই অত্যন্ত তাৎপর্যপূর্ণ বলে উপ-রাষ্ট্রপতি অভিমত প্রকাশ করেন।
এই উপলক্ষে উপ-রাষ্ট্রপতি রাম রাজ্যের আদর্শগুলি প্রত্যেককে স্মরণ করার কথা বলেন। তিনি বলেন, রাম রাজ্যে গণতান্ত্রিক ব্যবস্থা, শান্তি, ন্যায়-বিচার ও সমতার প্রতি সুপ্রশাসনের আদর্শ নিদর্শন নিহিত রয়েছে। তাই, জাতির জনক মহত্মা গান্ধীও এই আদর্শগুলি অনুসরণ করে সকলের সমৃদ্ধির পক্ষে জোরালো সওয়াল করেছিলেন।
(CG/BD/SB
স্বাস্থ্যওপরিবারকল্যাণমন্ত্রক
ভারতে গত ২৪ ঘণ্টায় নতুন করে আক্রান্তের সংখ্যা ১ লক্ষ ৩৪ হাজার
দেশে গত সাতদিনে দৈনিক আক্রান্তের সংখ্যা ২ লক্ষের নিচে
পরপর তিনদিন সুস্পষ্টভাবে আক্রান্তের সংখ্যা ২০ লক্ষের কম
দৈনিক ভিত্তিতে সুস্থতার সংখ্যা লাগাতার ২১ দিন নতুন করে আক্রান্তের সংখ্যার তুলনায় বেশি
দৈনিক আক্রান্তের হার ১০ শতাংশের নিচে নেমে পরপর ১০ দিন ৬.২১ শতাংশে দাঁড়িয়েছে
জাতীয় কোভিড টিকাকরণ অভিযানে দেশে ২২ কোটির বেশি টিকার ডোজ দেওয়া হয়েছে
নয়াদিল্লি, ৩ জুন, ২০২১
ভারতে গত ২৪ ঘণ্টায় নতুন করে করোনায় আক্রান্তের সংখ্যা ১ লক্ষ ৩৪ হাজার ১৫৪। এর ফলে, পরপর সাতদিন দৈনিক আক্রান্তের সংখ্যা ২ লক্ষের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সহযোগিতামূলক প্রয়াসের ফলেই এই সাফল্য মিলেছে।
দেশে সুস্পষ্টভাবে করোনায় আক্রান্তের সংখ্যা লাগাতার কমছে। আজ এই সংখ্যা দাঁড়িয়েছে ১৭ লক্ষ ১৩ হাজার ৪১৩। এদিকে গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৮০,২৩২টি কমেছে, যা মোট আক্রান্তের কেবল ৬.০২ শতাংশ।
ভারতে দৈনিক ভিত্তিতে সুস্থতার সংখ্যা গত ২১ দিন দৈনিক আক্রান্তের সংখ্যার তুলনায় বেশি রয়েছে। দেশে গত ২৪ ঘণ্টায় সুস্থ হয়েছেন ২ লক্ষ ১১ হাজার ৪৯৯ জন। এমনকি, গত ২৪ ঘণ্টায় নতুন করে করোনায় আক্রান্তের তুলনায় সুস্থতার সংখ্যা ৭৭,৩৪৫টি বেশি।
মহামারীর সূচনার সময় থেকে মোট আক্রান্ত ব্যক্তিদের মধ্যে এখনও পর্যন্ত ২ কোটি ৬৩ লক্ষ ৯০ হাজার ৫৮৪ জন সুস্থ হয়েছেন। এদিকে গত ২৪ ঘণ্টায় আরোগ্যলাভ করেছেন ২ লক্ষ ১১ হাজার ৪৯৯ জন। এর ফলে, সার্বিক সুস্থতার হার লাগাতার বেড়ে আজ দাঁড়িয়েছে ৯২.৭৯ শতাংশে।
দেশে গত ২৪ ঘণ্টায় ২১ লক্ষ ৫৯ হাজার ৮৭৩টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা দাঁড়িয়েছে ৩৫ কোটি ৩৭ লক্ষ ৮২ হাজার ৬৪৮। দেশে একদিকে নমুনা পরীক্ষার হার বাড়ার সঙ্গে সঙ্গে সাপ্তাহিক ভিত্তিতে আক্রান্তের সংখ্যায় লাগাতার নিম্নমুখী প্রবণতা লক্ষ্য করা যাচ্ছে। সাপ্তাহিক ভিত্তিতে আক্রান্তের হার বর্তমানে ৭.৬৬ শতাংশ। অন্যদিকে, দৈনিক ভিত্তিতে আক্রান্তের হার কমে আজ হয়েছে ৬.২১ শতাংশ। এর ফলে, দৈনিক আক্রান্তের হার লাগাতার ১০ দিন ১০ শতাংশের নিচে রয়েছে।
দেশব্যাপী টিকাকরণ অভিযানে আজ পর্যন্ত ২২ কোটি ১০ লক্ষের বেশি কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত পাওয়া প্রাথমিক তথ্য অনুযায়ী ২২ কোটি ১০ লক্ষ ৪৩ হাজার ৬৯৩টি টিকার ডোজ দেওয়া হয়েছে। এর মধ্যে ৯৯ লক্ষ ১২ হাজার ৫২২ জন স্বাস্থ্যকর্মী প্রথম ডোজ এবং ৬৮ লক্ষ ১৫ হাজার ৪৬৮ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৫৮ লক্ষ ৪৯ হাজার ১৭৮ জন কর্মী প্রথম ডোজ এবং ৮৫ লক্ষ ৮৪ হাজার ১৬২ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ২ কোটি ২৬ লক্ষ ১২ হাজার ৮৬৬ জন প্রথম ডোজ এবং ৫৯ হাজার ২৮৩ জন দ্বিতীয় ডোজ পেয়েছেন। অন্যদিকে, ৪৫-৬০ বছর বয়সী ৬ কোটি ৭৮ লক্ষ ৮৪ হাজার ২৮ জন প্রথম ডোজ এবং ১ কোটি ৯ লক্ষ ৭৩ হাজার ৫২৩ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৫ কোটি ৯৪ লক্ষ ৬ হাজার ৫৬৬ জন প্রথম ডোজ এবং ১ কোটি ৮৯ লক্ষ ৪৬ হাজার ৯৭ জন দ্বিতীয় ডোজ পেয়েছেন।
CG/BD/DM
(Visitor Counter : 156
প্রতিরক্ষামন্ত্রক
ভারত ও নেপালের মধ্যে চতুর্দশ যৌথ সামরিক মহড়া সূর্য কিরণের সমাপ্তি অনুষ্ঠান
নয়াদিল্লি, ১৬ ডিসেম্বর, ২০১৯
নেপালের রূপেনদিহাই জেলায় শালিঝান্ডির নেপাল আর্মি ব্যাটেল স্কুলে আয়োজিত ভারত ও নেপালের মধ্যে চতুর্দশ যৌথ সামরিক মহড়া ‘সূর্য কিরণ’ আজ শেষ হল। ১৪ দিন ধরে চলে এই সামরিক মহড়া। পার্বত্য এলাকায় সন্ত্রাস দমন, জঙ্গলের মধ্যে যুদ্ধ কৌশল বিষয়ে প্রশিক্ষণের জন্য ভারত ও নেপালের মধ্যে এই যৌথ সামরিক মহড়ার আয়োজন করা হয়েছিল। এর পাশাপাশি ত্রাণ ও উদ্ধারকাজ, বিপদশঙ্কুল পরিস্হিতিতে সহায়তা প্রদান, পরিবেশ সংরক্ষণ সহ একাধিক বিষয় নিয়ে মহড়া চলে দুই দেশের সেনাবাহিনীর মধ্যে। এছাড়াও জঙ্গল এলাকায় সন্ত্রাস দমন, দেশের সুরক্ষা বিষয়ে আলোচনার আয়োজন করা হয়েছেল এই যৌথ সামরিক মহড়ায়।
যৌথ মহড়া সমাপ্তি অনুষ্ঠানে ভারতীয় সেনাবাহিনীর পক্ষ থেকে মেজর জেনারেল গোপাল গুরু এবং নেপালের সেনাপ্রধান উপস্হিত ছিলেন।
সামরিক মহড়ার পাশাপাশি দুই দেশের সেনাবাহিনীর মধ্যে প্রীতি ফুটবল, বাস্কেট বল, ভলিবল প্রতিযোগিতার আয়োজন করা হয়েছিল।
CG/SS/NS
(Visitor Counter : 53
প্রধানমন্ত্রীরদপ্তর
ভারতের ৭৪তম সাধারণতন্ত্র দিবসে অভিনন্দন বার্তার জন্য বিশ্বের বিভিন্ন দেশের প্রধানদের ধন্যবাদ ও কৃতজ্ঞতা জানিয়েছেন ভারতের প্রধানমন্ত্রী
নয়াদিল্লি, ২৬ জানুয়ারি, ২০২৩
ভারতের ৭৪তম সাধারণতন্ত্র দিবসে অভিনন্দন বার্তা পাঠানোর জন্য বিশ্বের বিভিন্ন দেশের নেতৃবৃন্দকে ধন্যবাদ জানিয়েছেন প্রধানমন্ত্রী শ্রী নরেন্দ্র মোদী।
অস্ট্রেলিয়ার প্রধানমন্ত্রীর এক ট্যুইট বার্তার প্রত্যুত্তরে শ্রী মোদী বলেছেন :
“ধন্যবাদ প্রধানমন্ত্রী @AlboMP। অস্ট্রেলিয়া দিবস উপলক্ষে আপনাকে এবং মৈত্রীপ্রিয় অস্ট্রেলিয়াবাসীকে অভিনন্দন জানাই।”
অন্যদিকে, নেপালের প্রধানমন্ত্রীর এক ট্যুইট বার্তার উত্তরে প্রধানমন্ত্রী বলেছেন :
“আপনার আন্তরিক শুভেচ্ছার জন্য ধন্যবাদ @cmprachanda ji।”
ভুটানের প্রধানমন্ত্রীও এক ট্যুইট বার্তার মাধ্যমে ভারতের সাধারণতন্ত্র দিবস উপলক্ষে তাঁর শুভেচ্ছা পাঠিয়েছেন। প্রত্যুত্তরে ভারতের প্রধান্মমন্ত্রী বলেছেন :
“আপনার আন্তরিক শুভেচ্ছার জন্য ধন্যবাদ জানাই @PMBhutan ডঃ লোটে শেরিং! দুটি দেশের অগ্রগতি ও সমৃদ্ধির লক্ষ্যে আমাদের বিশেষ অংশীদারিত্বের মর্যাদা রক্ষায় ভারত প্রতিশ্রুতিবদ্ধ।”
মালদ্বীপের প্রেসিডেন্টের ট্যুইট বার্তার উত্তরে প্রধানমন্ত্রী বলেছেন :
“আপনার উষ্ণ অভিনন্দনের জন্য ধন্যবাদ প্রেসিডেন্ট @ibusolih। ভারত-মালদ্বীপ অংশীদারিত্বের সম্পর্কের নিরন্তর অগ্রগতিতে আমি আনন্দিত। দুটি দেশের সাধারণ গণতান্ত্রিক মূল্যবোধ নিহিত রয়েছে আমাদের এই পারস্পরিক সম্পর্কের মধ্যে।”
আবার, ইজরায়েলের প্রধানমন্ত্রীর এক ট্যুইট বার্তার উত্তরে তাঁকেও ধন্যবাদ জানিয়েছেন ভারতের প্রধানমন্ত্রী। তিনি তাঁর বার্তায় বলেছেন :
“ভারতের সাধারণতন্ত্র দিবস উপলক্ষে আপনার আন্তরিক শুভেচ্ছার জন্য ধন্যবাদ @netanyahu। আমাদের কৌশলগত অংশীদারিত্বের সম্পর্ককে আরও জোরদার করে তুলতে আমি বিশেষভাবে আগ্রহী।”
ফ্রান্সের প্রেসিডেন্টের এক ট্যুইট বার্তার উত্তরে প্রধানমন্ত্রী শ্রী মোদী বলেছেন :
“ভারতের সাধারণতন্ত্র দিবসে আপনার আন্তরিক অভিনন্দনের জন্য কৃতজ্ঞতা জানাই আমার প্রিয় বন্ধু @EmmanuelMacron। ভারতের জি-২০-র সভাপতিত্বকাল সফল করে তোলার লক্ষ্যে একসঙ্গে কাজ করে যাওয়ার জন্য আমিও আপনার মতোই অঙ্গীকারবদ্ধ। একইসঙ্গে, ভারত-ফ্রান্স কৌশলগত সম্পর্কের ২৫তম বর্ষটি সফল করে তুলতে আমিও আপনার মতোই বিশেষভাবে আগ্রহী। বিশ্ব কল্যাণে ভারত ও ফ্রান্সকে দুটি বিশেষ শক্তি বলেই আমি মনে করি।”
মরিশাসের প্রধানমন্ত্রীর ট্যুইট বার্তারও প্রত্যুত্তর দিয়েছেন প্রধানমন্ত্রী শ্রী নরেন্দ্র মোদী। তিনি বলেছেন :
“ধন্যবাদ @KumarJugnauth। আমাদের দুটি দেশই মিলিতভাবে আধুনিক সাধারণতন্ত্র রূপে কাজ করে চলেছে। জন-কেন্দ্রিক উন্নয়ন প্রচেষ্টায় আমরা নিবিড় অংশীদারিত্বের সম্পর্কে যুক্ত রয়েছি। মরিশাসের সঙ্গে আমাদের কাঙ্খিত সম্পর্ককে এক নতুন উচ্চতায় নিয়ে যেতে আমি আগ্রহী।”
PG/SKD/DM
(
বিজ্ঞানওপ্রযুক্তিমন্ত্রক
“জাতীয় বায়োফার্মা মিশনের আওতায় বায়োফার্মাসিউটিক্যাল পণ্যের বিকাশে জন্য ক্ষুদ্র ও মাঝারি শিল্পোদ্যোগকে সহায়তা প্রদান করেছে, শিল্প-শিক্ষার মধ্যে আন্তঃসংযোগ বাড়িয়ে তুলেছে এবং প্রতিষেধক, বায়োথেরাপিউটিক্স, সরঞ্জাম এবং চিকিৎসা সামগ্রীগুলির প্রযুক্তি উন্নয়নে সুযোগ তৈরি করে দিয়েছে”- ডাঃ হর্ষ বর্ধন
নয়াদিল্লী, ২৪ সেপ্টেম্বর, ২০২০
সাশ্রয়ী মূল্যে চিকিৎসা সামগ্রী/পণ্যের বিকাশের মাধ্যমে দেশের স্বাস্থ্য ক্ষেত্রের মানোন্নয়নে ৫-৭টি বায়োফার্মাসিউটিক্যাল পণ্য বাজারে আনার লক্ষ্যে ২০১৭ সালে জাতীয় বায়োফার্মা মিশনকে অনুমোদন দেয় কেন্দ্রীয় মন্ত্রিসভা।
এই মিশনের প্রধান লক্ষ্যই হল প্রতিষেধক, বায়োসিমিলার এবং চিকিৎসা সরঞ্জামের সুনির্দিষ্ট পণ্যের বিকাশ। একইসঙ্গে উৎপাদিত চিকিৎসা সামগ্রীর পরীক্ষা ক্ষেত্রে জোর দেওয়ার লক্ষ্যে এই মিশন কার্যকর করা হয়েছে। এর আওতায় প্রশিক্ষণের মাধ্যমে দক্ষতার বিকাশ, গবেষণা মূলক কাজকর্মে উৎসাহদান, বায়োফার্মাসিউটিক্যাল পণ্যের বিকাশের উদ্যোগ নেওয়া হয়েছে।
বায়োফার্মাসিউটিক্যাল পণ্যের বিকাশের জন্য ক্ষুদ্র ও মাঝারি শিল্পোদ্যোগকে সহায়তা প্রদান করা হয়েছে। শিল্প-শিক্ষা ক্ষেত্রের জন্য আন্তঃসংযোগ বাড়িয়ে তোলা হয়েছে। একইসঙ্গে প্রতিষেধক বায়োথেরাপিউটিক্স, সরঞ্জাম এবং চিকিৎসা সামগ্রীগুলির প্রযুক্তি উন্নয়নে সুযোগ তৈরি করে দেওয়া হয়েছে।
দেশীয় পণ্য বিকাশের জন্য শিল্প ও শিক্ষা ক্ষেত্রে আর্থিক সাহায্য ও পরামর্শদাতার সহায়তা প্রদান করা হয়েছে। হরিয়ানাতে ৫টি প্রকল্প, ফরিদাবাদ জেলায় ৩টি প্রকল্প এবং গুরগাঁও জেলায় ২টি প্রকল্পে সাহায্য প্রদান করা হয়েছে।
লোকসভায় বুধবার লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ, বিজ্ঞান ও প্রযুক্তি, ভূবিজ্ঞান মন্ত্রী ডাঃ হর্ষ বর্ধন।
CG/SS/NS
(Visitor Counter : 74
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৫৭.৫০ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.১৭ কোটি টিকার ডোজ রয়েছে
নতুন দিল্লি, ১৪ জানুয়ারি, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার চলতি বছরের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৪ জানুয়ারি পর্যন্ত ১৫৭.৫০ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ১৭ লক্ষ  টিকার ডোজ রয়েছে।
CG/SB
(Visitor Counter : 123
প্রধানমন্ত্রীরদপ্তর
ত্রিপুরার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ২১শে জানুয়ারী, ২০২১
প্রধানমন্ত্রী শ্রী নরেন্দ্র মোদী ত্রিপুরার প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ত্রিপুরার প্রতিষ্ঠা দিবসে রাজ্যবাসীকে বিশেষ দিনটিতে শুভেচ্ছা জানাই। সাংস্কৃতিক ও উষ্ণ হৃদয়ের স্বভাবের জন্য ভারত জুড়ে ত্রিপুরার জনসাধারণ প্রশংসিত। বিভিন্ন ক্ষেত্রে এই রাজ্য অভূতপূর্ব উন্নতি করেছে। এই মানসিকতা বজায় থাকুক, সেই কামনা করি।“
প্রধানমন্ত্রীরদপ্তর
কোভিড-১৯এর মোকাবিলায় সার্ক নেতৃবৃন্দের সঙ্গে ভিডিও কনফারেন্সের মাধ্যমে বৈঠকে প্রধানমন্ত্রীর সমাপ্তি সূচক বক্তব্য
নয়াদিল্লী, ১৫ মার্চ, ২০২০
ভদ্রমহোদয়, মহোদয়াগন
এই বৈঠকের জন্য আপনাদের সময় এবং সুচিন্তিত মতামত দেওয়ার জন্য আরও একবার ধন্যবাদ। আজ আমাদের মধ্যে অত্যন্ত ফলপ্রসূ ও গঠনমূলক আলোচনা হয়েছে।
আমরা সকলেই সম্মত হয়েছি যে, এ ধরনের চ্যালেঞ্জ মোকাবিলায় এক অভিন্ন কৌশল প্রণয়ন অত্যন্ত জরুরি।
আমরা সহযোগিতার ভিত্তিতে সমাধান খুঁজে বের করতে সম্মত হয়েছি- আমরা জ্ঞান, শ্রেষ্ঠ পন্হা-পদ্ধতি, পারস্পরিক সক্ষমতা এবং যেখানে সম্ভব সেখানে অর্থ বা অন্যান্য সহায় সম্পদেরও আদান-প্রদান করবো।
কয়েকটি অংশীদার দেশ ওষুধপত্র ও চিকিৎসা সরঞ্জাম সহ নির্দিষ্ট কিছু বিষয়ে অনুরোধ জানিয়েছে। আমরা এই বিষয়গুলি গুরুত্বের সঙ্গে বিবেচনা করছি। আমি আপনাদের আশ্বস্ত করতে চাই যে, আমরা আমাদের প্রতিবেশী দেশগুলিকে যথা সম্ভব সহযোগিত করবো।
অংশীদারিত্ব এবং একযোগে কাজ করার মানসিকতার ভিত্তিতে আমাদের আধিকারিকদের মধ্যে নিবিড় যোগাযোগ এবং অভিন্ন কৌশল প্রণয়নের ব্যাপারে আমরা উদ্যোগ নিচ্ছি।
আসুন আমরা আমাদের প্রতিটি দেশ থেকে বিশেষজ্ঞদের চিহ্নিত করি। এই বিশেষজ্ঞদের নিয়ে এখন থেকে প্রতি সপ্তাহে একই ধরনের ভিডিও কনফারেন্সের আয়োজন করা হোক যাতে আজকের বৈঠকে গৃহীত সিদ্ধান্তগুলি কার্যকর করা যায়।
ভদ্রমহোদয়, মহোদয়াগন
আমাদেরকে একসঙ্গে এই লড়াই লড়তে হবে, এবং একইসঙ্গে জিততে হবে।
আমাদের প্রতিবেশী দেশগুলির মধ্যে এই সহযোগিতা সমগ্র বিশ্বের কাছে আদর্শ হয়ে উঠুক।
আমাদের এই অঞ্চলে কোভিড-১৯ মহামারি মোকাবিলায় আমাদের এই দেশগুলির নাগরিকদের সুস্বাস্হ্য এবং আমাদের সঙ্ঘবদ্ধ প্রয়াসের সাফল্য কামনা করি।
ধন্যবাদ।
অনেক অনেক ধন্যবাদ।
CG/BD/NS
(Visitor Counter : 81
নারীওশিশুবিকাশমন্ত্রক
ধর্ষণ মামলার মীমাংসার জন্য ফাস্ট ট্র্যাক আদালত
নয়াদিল্লি, ৬ ডিসেম্বর, ২০১৯
শিশুদের যৌন হয়রানি থেকে রক্ষা সংক্রান্ত আইনের  আওতায় এবং ধর্ষণের অভিযোগে দায়ের করা মামলার দ্রুত নিষ্পত্তির জন্য কেন্দ্রের অর্থানুকূল্যে ১,০২৩টি ফাস্ট ট্র্যাক বিশেষ আদালত গঠন করার লক্ষ্যে কেন্দ্রীয় আইন ও বিচার মন্ত্রকের বিচার বিভাগ উদ্যোগ নিয়েছে। এই কাজে ৭৬৭ কোটি ২৫ লক্ষ টাকা ব্যয়বরাদ্দ ধরা হয়েছে যেখানে কেন্দ্র ৪৭৪ কোটি টাকা ব্যয় করবে। এই প্রস্তাব অনুযায়ী, উত্তরপ্রদেশে ২১৮টি এই ধরনের আদালত গঠন করা হবে। এ বিষয়ে উত্তরপ্রদেশ সরকারের সম্মতির অপেক্ষা করা হচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন নারী ও শিশু বিকাশ মন্ত্রী শ্রীমতী স্মৃতি জুবিন ইরানি।
CG/CB/DM
(Visitor Counter : 67